stanford-oval/wikipedia huggingface dataset:
כריס הדפילד

| --- | --- |

 לידה:  29 באוגוסט 1959 (בן 65) סארינה, אונטריו, קנדה
 מידע כללי
 בשירות:  אסטרונאוט בשירות סוכנות החלל הקנדית
 לאום:  קנדה קנדי
 השכלה:  Royal Roads University (1980)  University of Tennessee Space Institute (1992)  אוניברסיטת ווטרלו (1983)  המכללה המלכותית הצבאית של קנדה (1982)  Milton District High School  White Oaks Secondary School 
 עיסוק בעבר:  טייס ניסוי
 תקופת השירות:  מקבץ שנת 1992 של סוכנות החלל הקנדית – הווה
 דרגה:  קולונל, מפקד תחנת החלל הבינלאומית
 זמן שהייה בחלל:  166 ימים
 מספר פעילות חוץ-רכבית:  2
 זמן שהייה בפעילות חוץ-רכבית:  14 שעות 53 דקות ו-38 שניות
 ביוגרפיה בנאס"א:  כריס הדפילד באתר נאס"א (באנגלית)
 משימות
 STS-74, STS-100, סויוז TMA-07M, צוות 34 בתחנת החלל הבינלאומית, צוות 35 בתחנת החלל הבינלאומית
    
 עיטורים
 מסדר אונטריו (1996)  Meritorious Service Cross (5 בדצמבר 2001)  Meritorious Service Cross (27 ביוני 2013)  דוקטור לשם כבוד (1996)  דוקטור לשם כבוד (1999)  מדליית יובל היהלום של המלכה אליזבת השנייה (2012)  מדליית השירות המצוין של נאס"א (2002)  מדליית יובל הזהב של המלכה אליזבת השנייה (2002)  קצין במסדר קנדה (18 בנובמבר 2015)  שדרת הכוכבים של קנדה (2018) 
 
כריס הדפילד (באנגלית: Chris Hadfield, נולד ב-29 באוגוסט 1959) הוא אסטרונאוט קנדי.
השתתף בשתי טיסות של תוכנית מעבורות החלל האמריקאית (STS-74, ו-STS-100), שירת ב34 של תחנת החלל הבינלאומית ופיקד על משלחת מס' 35. הדפילד הוא הקנדי הראשון שביצע הליכת חלל.
קריירה צבאית

בשנת 1978, לאחר שסיים את לימודיו בתיכון, הצטרף הדפילד לצבא קנדה. הדפילד למד שנתיים במכללה הצבאית רויאל רודס ולאחר מכן שנתיים נוספות במכללה הצבאית המלכותית של קנדה, שם קיבל בשנת 1982 תואר ראשון בהנדסת מכונות. לאחר שסיים את לימודיו למד הדפילד טיסה במספר בתי ספר. בסוף שנות ה-80 הדפילד הצטרף לבית הספר לטייסי ניסוי של חיל האוויר האמריקאי בבסיס חיל האוויר אדוארדס שבקליפורניה. בשנת 1993 למד הדפילד לתואר שני במערכות תעופה באוניברסיטת טנסי. בסך הכל, הטיס הדפילד מעל ל-70 סוגי מטוסים, ביניהם F/A-18 הורנט, ווט A-7 קורסייר 2 ועוד.
קריירה כאסטרונאוט > בתוכנית מעבורות החלל

ביוני 1992 נבחר על ידי סוכנות החלל הקנדית להיות אחד מארבעה אסטרונאוטים שיטוסו לחלל במסגרת תוכנית מעבורות החלל האמריקאית (בפועל, רק שלושה מהם טסו). באוגוסט באותה השנה נשלח הדפילד למרכז החלל ג'ונסון ביוסטון שם עבד לשיפור מערכות הבטיחות של מעבורות החלל וסייע לשיגורים ממרכז החלל קנדי בפלורידה. בנוסף, היה הדפילד אחראי על הקשר בין מרכז הבקרה ביוסטון למעבורת במשך 25 משימות של מעבורת החלל.
ב-12 בנובמבר 1995 המריא הדפילד כמומחה משימה למשימתו הראשונה במעבורת החלל אטלנטיס (STS-74, קנת קמרון היה מפקד צוות). זו הייתה המשימה השנייה של נאס"א שעגנה בתחנת החלל מיר. במהלך המשימה הועברו לקוסמונאוטים במיר כ-1,000 ק"ג מזון, מים וציוד מדעי. במהלך משימה זו היה הדפילד הקנדי הראשון שהפעיל את הקנדארם במסלול, והקנדי היחיד אי פעם ששהה בתחנת החלל מיר. ב-20 בנובמבר נחתה המעבורת במרכז החלל קנדי.
בשנים 1996–2000 ייצג הדפילד את סוכנות החלל הקנדית והיה ה"אסטרונאוט הראשי" של הסוכנות. ב-19 באפריל 2001 המריא הדפילד במעבורת החלל אנדוור למשימתו השנייה בחלל (STS-100). משימה זו עגנה בתחנת החלל הבינלאומית והעבירה אליה את הקנדארם2 וכן את המודול האיטלקי "רפאלו". ב-22 באפריל יצא הדפילד יחד עם סקוט פרזינסקי להליכת חלל, והיה הקנדי הראשון שמבצע הליכת חלל. במהלך הליכת חלל זו, שנמשכה כ-7 שעות ו-10 דקות, הותקנה הקנדארם2. ב-24 באפריל יצא הדפילד להליכת חלל נוספת יחד עם פרזינסקי, שארכה 7 שעות ו-40 דקות. ב-1 במאי נחתה אנדוור בבסיס חיל האוויר אדוארדס בקליפורניה.
בשנים 2001–2003 היה הדפילד נציג נאס"א במרכז לאימון קוסמונאוטים ע"ש יורי גגארין בעיר הכוכבים ברוסיה. במהלך שהותו ברוסיה הוסמך הדפילד להיות קוסמונאוט טכנאי טיסה בחללית סויוז-TMA וכן הוסמך לבצע הליכות חלל בחליפת חלל אורלן. בשנים 2006–2008 היה מנהל מבצעי של תחנת החלל הבינלאומית. בשנים 2008–2009 היה חלק מצוות הגיבוי למשלחת 21 לתחנה. במאי 2010 לקח חלק במשימת NEEMO 14 של נאס"א במעבדה התת-ימית אקווריוס בפלורידה שם שהה מתחת למים במשך שבועיים ברצף.
קריירה כאסטרונאוט > בצוות תחנת החלל הבינלאומית

בשנת 2010 הכריזה נאס"א שהדפילד יטוס לתחנת החלל וישתתף בצוותים 34 וה-35, ויהיה הקנדי הראשון שיפקד על התחנה (במשלחת ה-35). ב-19 בדצמבר 2012 המריא הדפילד מקוסמודרום בייקונור בקזחסטן במשימת סויוז TMA-07M יחד עם רומן רומננקו הרוסי ותומאס מרשברן האמריקאי. ב-21 בדצמבר עגנה הסויוז בתחנה והשלושה הצטרפו ל-34 חברי הצוות האחרים שכבר שהו בתחנה כחודשיים. ב-15 במרץ 2013 שלושת חברי הצוות הוותיקים עזבו את התחנה, והפיקוד על הצוות (שהפך לצוות ה-35) נמסר להדפילד. ב-29 במרץ הצטרפו שלושת חברי הצוות ה-35 החדשים. ב-13 במאי עזבה סויוז TMA-07M את התחנה, ולאחר כשלוש וחצי שעות נחתה בצפון קזחסטן.
במהלך שהותו בתחנת החלל התפרסם הדפילד בזכות הקשר ההדוק שלו עם הציבור. הדפילד הפעיל עמודים בפייסבוק ובטוויטר שם פרסם תמונות שצילם מהחלל, אירועים מעניינים שהתרחשו בתחנה, ותשובות לשאלות שנשאלו על ידי גולשים. בין השאר סיפר הדפילד איך ישנים בחלל, איך סוחטים מגבת בחלל, ועוד. כאשר המריא לתחנת החלל היו להדפילד כ-20,000 עוקבים בטוויטר. כאשר נחת בקזחסטן היו לו למעלה מ-880,000 עוקבים. מספר ימים לפני חזרתו לכדור הארץ פרסם הדפילד גרסת כיסוי לשיר Space Oddity של הזמר הבריטי דייוויד בואי. בגרסתו שינה הדפילד מספר מילים כך שהעלילה תתקיים בתחנת החלל והסוף יהיה סוף טוב (בניגוד למקור). הקליפ של גרסה זו, שצולם כולו בחלל, צבר בתוך פחות משבוע כ-12 מיליון צפיות ביוטיוב, ובכך עקף את הקליפ של הביצוע המקורי. עם זאת, שנה בדיוק לאחר העלאת הקליפ הודיע הדפילד שהוא יוסר מהרשת בעקבות פקיעת הרישיון להפצת גרסת הכיסוי. גם לאחר נחיתתו, המשיך הדפילד לפרסם תמונות מתהליך ההתאקלמות שלו בחזרה על כדור הארץ.
ביוני 2013, כחודש לאחר חזרתו לכדור הארץ, הודיע הדפילד שהוא פורש מסוכנות החלל הקנדית. הדפילד הוסיף כי לאחר שחי בעיקר בארצות הברית במשך כ-30 שנה לצורכי עבודתו הוא חוזר לגור בקנדה.
לקריאה נוספת

כריס הדפילד, מדריך האסטרונאוט לחיים על כדור הארץ, הוצאת מודן, 2014
הערות שוליים

↑  Tariq Malik 2014-05-13T18:31:59Z Entertainment, Epic 'Space Oddity' Music Video by Astronaut Chris Hadfield Goes Offline Today: Watch It Here, Space.com (באנגלית)
| --- | --- |
בקרת זהויות :  NLI: 987007528551605171  PLWABN: 9810592607405606  BIBSYS: 14067198  BNE: XX5421775  BnF: cb17019746r (data)  CiNii: DA18259738  GND: 105085344X  ICCU: TO0V699714  ISNI: 0000 0004 1720 7278  LCCN: no2013126925  MusicBrainz: 73daf3fc-1e3f-4d2e-9e51-3f397d4e556f  NDL: 001196501  NKC: jo2015854822  NLK: KAC201501462  NTA: 390722871  SUDOC: 191060615  VIAF: 305126764   WorldCat (עם VIAF): 305126764 
כריס הדפילד, 2012
מודעות

ערך זה עוסק ברמת תודעה. אם התכוונתם למשמעות אחרת, ראו .
מוּדעוּת (באנגלית: Awareness) היא הגעת קיומו של דבר לידיעת האדם, או הימצאותו של דבר מה באחת מרמות התודעה האנושית, הפרטית או הכללית.
כאשר אדם יודע על עצם קיומו של דבר כלשהו (אדם אחר, מקום, חפץ, רעיון או דפוס מחשבה), תופס אותו ומכיר בו – הוא מודע לו.
על פי רוב, אנשים מבוגרים שאינם סובלים מפתולוגיות יוכלו לדווח באופן כללי על מצב התודעה שלהם.
למונח מודעות יש משמעויות שונות, והוא משמש מספר דיסציפלינות.
מודעות היא מושג יחסי. ניתן להיות מודע לאירוע כלשהו באופן חלקי, באופן תת-מודע או מלא. חלק גדול מן הנפש אינו מודע כלל והוא כולל דחפים וזכרונות מודחקים[דרוש מקור][דרושה הבהרה].
מודעות יכולה להתמקד באירוע פנימי, כמו תחושה נעימה, או באירוע חיצוני באמצעות תפיסה חושית. המודעות משמשת כחומר גלם לקווליה או למושג של חוויה סובייקטיבית.
בשפה העברית המילה מציינת גם את הנוכחות של מידע בזיכרון וברגש, ואף כעניין מחייב.
היבטים פסיכולוגיים-קוגניטיביים

מודעות היא מושג מפתח בפסיכוביולוגיה, פסיכואנליזה ופסיכולוגיית הגשטלט. בפסיכוביולוגיה מודעות מוגדרת כתפיסה ותגובה קוגניטיבית למצב או אירוע.
בפסיכולוגיה מודעות מוגדרת כמרכיב קוגניטיבי המאפשר קליטת גירויים מהסביבה וגירויים פנימיים, כמו מחשבות, רגשות ותחושות פיזיות.
ישנם הבדלים משמעותיים בין תהליכי עיבוד מידע מודעים לתהליכים שאינם מודעים. אחד ההבדלים העיקריים הוא שלחוויה המודעת יש קיבולת מוגבלת. תהליכי עיבוד מידע מודעים ונשלטים מצריכים משאבי קשב רבים ועל כן הם יכולים להתבצע רק באופן סדרתי – זה אחר זה. להבדיל, הליכים עיבוד מידע אוטומטיים אינם מכוונים או נשלטים באופן רצוני, הם יעילים ביותר ומתרחשים מחוץ למודעות של האדם.
מתוך שלושת המאגרים בהם עובר המידע במהלך קידודו בזיכרון, רק הזיכרון לטווח קצר יכול להיות מושפע מהמודעות. זאת משום שהוא היחיד אשר נשלט על ידי התודעה.
באופן זה הוא מאפשר להאיר את אופיים של תהליכים כמו למידה והתפתחות.
לדוגמה, שינון הוא אסטרטגיית למידה המאפשרת לשמר מידע בזיכרון לטווח הקצר לאורך זמן רב יותר.
על פי תאוריית מרחב העבודה הגלובלי המודעות מאפשרת להנגיש מידע באופן גלובלי עבור טווח רחב של תהליכים קוגניטיביים כמו חשיבה לוגית, שליפה מהזיכרון, יכולת תכנון, גיבוש כוונות ודיווח מילולי.
המודעות מאפשרת גם הפעלה יעילה של מיומנויות חשיבה גבוהות על ידי שימוש במטא-קוגניציה. היא חיונית גם לצורך פיתוח יכולת שליטה עצמית.
היכולת ליצור ולשמר חוט מחשבה פנימי ללא תלות במציאות החיצונית, משחררת את האדם מהמגבלות של תגובה לאירועים סביבתיים מידיים בלבד.
במחקר שנעשה על חולים שלא הגיבו לסביבתם נמצא שלכ 25% מהם הייתה מודעות.
היבטים פסיכולוגיים-קוגניטיביים > מודעות עצמית

מודעות-עצמית מתייחסת להפניית תשומת לב של האדם או הקבוצה אל עצמיותו: רגשותיו, מחשבותיו, צרכיו ותשוקותיו.
המודעות העצמית מלווה את האדם ברוב הפעולות הקשורות לחיי היום יום.
קְשיבוּת, או, מודעות קשובה (Mindfullness) מביאה את האדם להתרכז בכאן ועכשיו של הפעולה או החוויה של ההווה.
היבט חברתי-תרבותי

במדעי החברה המילה מודעות מייצגת תשומת לב ציבורית אל נושא, בעיה או אירוע חברתי, מדעי או פוליטי. תנועות פוליטיות מנסות להחדיר למודעות הפרטית והציבורית נושאים ובעיות, כגון למחלת האיידס.
היבט טכנולוגי

במערכות מידע ובתקשורת, מערכות מודעות לסביבה יכולות להתאים את פעילותן בהתאם לנסיבות סביבתיות ללא צורך בהתערבות מפורשת של המשתמש. כאלו הן למשל מערכות מודעות מיקום כגון אפליקציות ניווט, פרסום ורשתות חברתיות מבוססות מיקום על גבי סמארטפונים וטאבלטים. מערכות מודעות לסביבה משמשות גם באפליקציות של אימות זהות ואבטחת מידע.
ראו גם

פילוסופיה של הנפש
לא-מודע
מודעות עצמית
רצון (פילוסופיה)
מטא-קוגניציה
לקריאה נוספת

ג'ונתן מילר (עורך), מחשבות על מחשבות, (תרגום: מאיר ויזלטיר), תל אביב: הוצאת עם עובד, 1986.
ישעיהו ליבוביץ, נפש ומוח – יסודות הבעיה הפסיכופיזית, תל אביב: הוצאת הקיבוץ המאוחד, 2005.
קיית קמפבל, גוף ונפש, עריכה, פתח דבר והשלמות מאת ישעיהו ליבוביץ, (תרגום: יורם נבון), ירושלים: הוצאת מאגנס, 1983.
הערות שוליים

1 2  Shea, N., & Frith, C. D. (2019). The global workspace needs metacognition. Trends in cognitive sciences.
↑  אנשיל פפר, למרות ביקורות קודמות: הרשויות לא מודעות למצב כשירות המקלטים, באתר הארץ, 20 בדצמבר 2011
1 2  Smallwood, J., Brown, K., Baird, B., & Schooler, J. W. (2012). Cooperation between the default mode network and the frontal–parietal network in the production of an internal train of thought. Brain research, 1428, 60-70.
↑  By Bargh, John A. Kazdin, Alan E. (Ed), (2000). Encyclopedia of psychology, Vol. 1., (pp. 347-348). Washington, DC, US: American Psychological Association; New York, NY, US: Oxford University Press, xiv, 495 pp.
1 2 3  שרה דרויאן (1999). עקרונות אבולוציוניים בהתפתחות החשיבה. רעננה: רמות.
↑   איתי משיח, המחקר הזה מעורר צמרמורת: רבים ממי ששקועים בתרדמת הם למעשה בעלי מודעות, באתר הארץ, 29 באוגוסט 2024
↑  אשר משיח, קורין ספקטור ואורלי רונן (2004). לחנך לפנאי. רעננה: מכון מופ"ת.
ברומפילד

| --- | --- |
סמל ברומפילדסמל ברומפילד

 מדינה:  ארצות הברית ארצות הברית
 מדינה:  קולורדו קולורדו
 מחוז:  מחוז ברומפילד
 ראש העיר:  גיילין קסטרייטה (נכון ל-2023)
 תאריך ייסוד:  6 ביוני 1961
 על שם:  דורה 
 שטח:  90 קמ"ר
 גובה:  1,629 מטרים
 אוכלוסייה:  ‏
  ‑ בעיר:  74,112 (1 באפריל 2020)
  ‑ צפיפות:  850 נפש לקמ"ר (2020)
 קואורדינטות:  39°55′55″N 105°03′57″W﻿ / ﻿39.931944°N 105.065833°W﻿ / 39.931944; -105.065833
 אזור זמן:  UTC -7
 http://www.broomfield.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ברומפילד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ברומפילד(למפת קולורדו רגילה) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.ברומפילד(למפת קולורדו מוגדלת) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.ברומפילד  he tabBackground:;tabBorder:#aaa;defaultTab:0;
 
ברומפילד (באנגלית: Broomfield) היא עיר ומחוז במדינת קולורדו שבארצות הברית. על פי נתוני לשכת מפקד האוכלוסין של ארצות הברית, אוכלוסיית ברומפילד מונה 74,112 תושבים נכון ל-2020. ברומפילד היא העיר ה-15 מבחינת גודל אוכלוסייתה במדינת קולורדו, והמחוז ה-12 המאוכלס ביותר בקולורדו.
היסטוריה

העיר ברומפילד נוסדה בשנת 1961 באזור הדרום מזרחי של מחוז בולדר. העיר קיבלה את שמה מהברומקורן (broomcorn) שגדל באזור. במהלך שלושת העשורים הבאים, העיר גדלה דרך סיפוח שטחים, שהרבה מהם חצו למחוזות אחרים באזור. בשנות התשעים, מנהיגי העיר החלו לדחוף אל עבר יצירת מחוז נפרד כדי להימנע מחוסר היעילות של ארבעה מחוזות משפטיים וארבעה בירות מחוז. מנהיגי ברומפילד נימקו שיוכלו לספק שירותים טובים יותר עבור העיר אם היו תחת ממשל מחוזי משל עצמם וביקשו לעשות תיקון בחוקת מדינת קולורדו במטרה ליצור מחוז חדש. התיקון החדש עבר בהצלחה בשנת 1998. ב-15 בנובמבר 2001, מחוז ברומפילד הפך למחוז ה-64 במדינת קולורדו, המחוז החדש ביותר והקטן ביותר בקולורדו.
גאוגרפיה ואקלים

על פי לשכת מפקד האוכלוסין של ארצות הברית, שטחה הכולל של העיר הוא 88 קמ"ר, ומתוכם 85 קמ"ר אדמה ו-1.6 קמ"ר מים. מחוז זה הוא הקטן ביותר מבחינת שטחו בקולורדו.
| חודש | ינו' | פבר' | מרץ | אפר' | מאי | יוני | יולי | אוג' | ספט' | אוק' | נוב' | דצמ' | שנתי |
| --- | --- | --- | --- | --- | --- | --- | --- | --- | --- | --- | --- | --- | --- |
| טמפרטורות שיא, °F (°C) | 77 (25) | 77 (25) | 85 (29) | 90 (32) | 101 (38) | 103 (39) | 108 (42) | 110 (43) | 101 (38) | 92 (33) | 83 (28) | 77 (25) | 110 (43) |
| טמפרטורות גבוהות ממוצעות, °F (°C) | 49 (9) | 51 (11) | 58 (14) | 64 (18) | 74 (23) | 85 (29) | 92 (33) | 89 (32) | 81 (27) | 68 (20) | 56 (13) | 47 (8) | 67.8 (19.8) |
| טמפרטורות נמוכות ממוצעות, °F (°C) | 19 (-7) | 21 (-6) | 28 (-2) | 35 (2) | 44 (7) | 53 (12) | 58 (14) | 57 (14) | 48 (9) | 37 (3) | 26 (-3) | 18 (-8) | 37 (2.9) |
| טמפרטורות שיא נמוכות, °F (°C) | −15 (−26) | −17 (-27) | −5 (-21) | 6 (-14) | 12 (-11) | 30 (-1) | 33 (1) | 41 (5) | 18 (-8) | 5 (-15) | -6 (-21) | −24 (-31 | -24 (-31) |
| כמות משקעים, אינצ'ים  (מ"מ) | 0.37 (94) | 0.39 (99) | 1.20 (305) | 1.84 (467) | 2.21 (561) | 1.67 (424) | 1.87 (475) | 1.53 (389) | 1.01 (257) | 0.97 (246) | 0.74 (188) | 0.56 (142) | 14.36 (3,647) |
דמוגרפיה

על פי מפקד האוכלוסין של ארצות הברית, נכון לשנת 2000 היו בעיר 38,272 תושבים, 13,842 משקי בית ו-10,270 משפחות. צפיפות אוכלוסייה הייתה 545.1 נפש לקמ"ר. היו בעיר 14,322 יחידות דיור בצפיפות ממוצעת של 204 דירות לקמ"ר. 88.62% מהתושבים הם לבנים, 0.92% אפרו-אמריקאים, 0.61% אינדיאנים, 4.14% אסיאתים, 3.21% מגזע אחר ו-2.45% משני גזעים או יותר.
כלכלה

בשנות התשעים, באזור ברומפילד הורגשה צמיחה כלכלית עצומה, חלק גדול מהצמיחה מרוכז בטכנולוגיה והיי-טק. בעיר נמצאים המשרדים הראשיים של מספר חברות ובהם: קרוקס, Vail Resorts, MWH Global, Flatiron, Webroot, Noodles & Company ו-Mrs. Fields.
קניון FlatIron Crossing הוא מרכז קניות ובידור גדול, עם עוגני חנויות מרשתות Dick's Sporting Goods, מייסיס ו-Forever 21.
כלכלה > מרכזי התעסוקה הגדולים

על פי הדו"ח הפיננסי השנתי של העיר משנת 2023, המעסיקים הגדולים ביותר בעיר היו:
| # | מעסיק | מועסקים |
| --- | --- | --- |
| 1 | אורקל | 1,650 |
| 2 | Intermountain Health | 1,550 |
| 3 | BAE Systems | 1,100 |
| 4 | Hunter Douglas | 950 |
| 5 | City and County of Broomfield | 900 |
| 6 | Vail Resorts | 750 |
| 7 | Danone North America | 600 |
| 8 | קרוקס | 600 |
| 9 | Broadcom | 500 |
| 10 | VMware | 450 |
תושבים נודעים מברומפילד

תושבים נודעים בולטים אשר נולדו או גדלו בברומפילד כוללים את:
דרו בראון (נולד ב-1984), גיטריסט להקת ואן ריפאבליק.
ערים תאומות

בריטניה ברומפילד וקינגסווד, בריטניה
יפן אואדה, יפן
הערות שוליים

↑  "Rock star rises from Broomfield roots".
↑  "Brown comes home to Broomfield for Broomstock".
| דגל קולורדו מדינת קולורדו |
| --- | --- | --- |
| בירת המדינה | דנוור |  |
| אזורים גאוגרפיים | המישורים המזרחיים • המטרופולין של דנוור • עמק סן לואיס |  |
| היישובים הגדולים ביותר | דנוור • קולורדו ספרינגס • אורורה • פורט קולינס • לייקווד • ת'ורנטון • ארבאדה • וסטמינסטר • פואבלו • סנטניאל • בולדר • גרילי • לונגמונט • לאבלנד • גראנד ג'נקשן • ברומפילד • קאסל רוק • קומרס סיטי • פארקר • ליטלטון |  |
| נושאים נוספים | מחוזות • סמלים • היסטוריה • דמוגרפיה • יהדות קולורדו |  |
| --- | --- |
בקרת זהויות :  NLI: 987007550484405171  GND: 6504402-2  ISNI: 0000 0004 0639 6405  LCCN: n82006059  MusicBrainz: 1db60bf3-70e9-4291-8714-ab067df8c178  VIAF: 148940013   WorldCat (עם VIAF): 148940013
תמר פוזיילוב

| --- | --- |
 לאום:  ישראל ישראל
 תחום יצירה:  פיסול, ציור
 
זוג על ספסל - בטיילת המצוק בנתניה
אם וילדיה - בטיילת המצוק בנתניה
תמר פוזיילוב היא פסלת ישראלית.
ביוגרפיה

פוזיילוב נולדה בבוכרה ובגיל שנה עברה עם משפחתה לאיראן, שם גדלה עד גיל 17. עלתה לארץ ישראל דרך סוריה, לבנון וקפריסין. היא למדה פיסול בהדרכתו של ברוך סקציאר מצוות מורי מכון אבני.
שתי עבודות שלה נמצאות בבית הנשיא בירושלים. ארבעה מפסליה עומדים בטיילת "המצוק" בנתניה ושני פסלי רקדנית ברחבת הכניסה להיכל התרבות העירוני בנתניה. פסל שלה נמצא בחזית בית המשפט השלום בנתניה. פסליה הוצגו במוזיאון ארץ ישראל, בתל אביב, במרכז אומנות בגוביו, איטליה, בתערוכה לכבוד 50 שנה לישראל שנערכה בוושינגטון די. סי., ארצות הברית ובתערוכות בז'נבה, שווייץ ובניו יורק, ארצות הברית.
תערוכת יחיד

פיסול אנושי - היכל אמנויות הבמה, הרצליה, 2004
משפחה

תמר נישאה לבן ציון פוזיילוב לימים סגן נשיא בורסת היהלומים הישראלית ויקיר תעשיית היהלומים
פסלים במרחב הציבורי

יונות השלום - נמצא בכניסה לבית משפט השלום בנתניה, 220 ס"מ
שני פסלי רקדנית - ברחבת הכניסה להיכל התרבות העירוני בנתניה
זוג על ספסל - נמצא בטיילת המצוק בנתניה, 2011.
אם וילדיה - נמצא בטיילת המצוק בנתניה, 2011.
איזון - נמצא בטיילת המצוק בנתניה.
זוג זקנים - נמצא בטיילת המצוק בנתניה.
האישה והספר - נמצא בגינת שלפני הספרייה העירונית ברחוב ארליך בנתניה
הערות שוליים

↑  הודעות כלליות, תערוכת פיסול אנושי של תמר פוזיילב, באתר News1 מחלקה ראשונה, 6 ביולי 2004
↑  שירה עמי, בן ציון פוזיילוב – יקיר תעשיית היהלומים, באתר מכון היהלומים הישראלי
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תמר פוזיילוב".
פורמט מחרוזת printf

דוגמה לפונקציית printf
פורמט מחרוזת printf היא פרמטר בקרה המשמש מחלקה של פונקציות בספריות הקלט/פלט של C ושפות תכנות רבות אחרות. המחרוזת כתובה בשפת תבנית פשוטה: תווים בדרך כלל מועתקים כמות שהם לתוך הפלט של הפונקציה, אך מפרטי פורמט, שמתחילים בתו %, מציינים את המיקום והשיטה לתרגום נתון (כגון מספר) לתווים.
"printf" הוא השם של אחת מפונקציות הפלט העיקריות של C, והוא קיצור של "print formatted". מחרוזות בפורמט printf משלימות מחרוזות בפורמט scanf, המספקות קלט מעוצב. בשני המקרים הפונקציות מספקות פונקציונליות פשוטה ופורמט קבוע בהשוואה למעבדי תבניות מתוחכמים וגמישים יותר או מנתחים, אך מספיקים למטרות רבות.
שפות רבות מלבד C מעתיקות את תחביר המחרוזת בפורמט printf, בקירוב או בדיוק, בפונקציות קלט/פלט משלהן.
חוסר התאמה בין מפרטי הפורמט וסוג הנתונים עלול לגרום לקריסות ולפגיעויות אחרות. מחרוזת הפורמט עצמה היא לעיתים קרובות מאוד מחרוזת מילולית, המאפשרת ניתוח סטטי של קריאת הפונקציה. עם זאת, זה יכול להיות גם ערך של משתנה, מה שמאפשר פורמט דינמי אך גם פגיעות אבטחה המכונה ניצול מחרוזת פורמט בלתי מבוקר .
היסטוריה

שפות תכנות מוקדמות כמו Fortran השתמשו בהצהרות מיוחדות עם תחביר שונה לחלוטין מחישובים אחרים כדי לבנות תיאורי פורמט. בדוגמה זו, הפורמט מצוין בשורה 601, והפקודה WRITE מתייחסת אליו לפי מספר שורה:
WRITE OUTPUT TAPE 6, 601, IA, IB, IC, AREA
 601 FORMAT (4H A= ,I5,5H B= ,I5,5H C= ,I5,
 & 8H AREA= ,F10.2, 13H SQUARE UNITS)
ל-ALGOL 68 היה ממשק API יותר דמוי פונקציה, אבל עדיין השתמש בתחביר מיוחד (מפרידי $ מקיפים תחביר פורמט מיוחד):
printf(($"Color "g", number1 "6d,", number2 "4zd,", hex "16r2d,", float "-d.2d,", unsigned value"-3d"."l$,
 "red", 123456, 89, BIN 255, 3.14, 250));
אבל השימוש בקריאות הפונקציות ובסוגי הנתונים הרגילים מפשט את השפה והקומפיילר, ומאפשר לכתוב את המימוש של הקלט/פלט באותה שפה. יתרונות אלו עולים על החסרונות (כגון חוסר מוחלט של בטיחות טיפוס במקרים רבים) וברוב השפות החדשות יותר קלט/פלט אינו חלק מהתחביר.
מקורו של printf של C בפונקציית writef של BCPL (1966). בהשוואה ל- C ו- printf, *N הוא רצף מילוט בשפת BCPL המייצג תו שורה חדשה (שעבורו C משתמש ברצף המילוט \n) והסדר של שדה הרוחב ושדה הטיפוס הפוכים ב-writef:
WRITEF("%I2-QUEENS PROBLEM HAS %I5 SOLUTIONS*N", NUMQUEENS, COUNT)
ככל הנראה ההעתקה הראשונה של התחביר מחוץ לשפת C הייתה פקודת ה-Unix printf shell, שהופיעה לראשונה בגרסה 4, כחלק מההיסב ל-C.
מפרט פורמט שומרי המקום

יצירת הפורמט מתבצעת באמצעות שומרי מקום בתוך מחרוזת הפורמט. לדוגמה, אם תוכנית אמורה להדפיס את גילו של אדם, היא יכולה להציג את הפלט על ידי הקדמת "הגיל שלך הוא ", ושימוש בתו המציין מספר עשרוני שלם - d כדי לציין שאנו רוצים שהמספר השלם של הגיל יוצג מיד לאחר הודעה זו, אנו עשויים להשתמש במחרוזת הפורמט:
printf("Your age is %d", age);
מפרט פורמט שומרי המקום > תחביר

התחביר עבור שומר מקום של פורמט הוא
מפרט פורמט שומרי המקום > שדה פרמטר

זוהי הרחבה של POSIX ולא כלולה בתקן C99 של שפת C. השימוש בשדה הוא על ידי הוספת פרמטר מספרי ולאחריו התו $ בין התו המיוחד % ובין התו שמסמן את הטיפוס, למשל %2$d מסמן שימוש בערך השני מבין הערכים שלאחר מחרוזת הבקרה. ניתן להשמיט את השדה, בתנאי שאף אחד משומרי המקום האחרים לא עושה בו שימוש.
תכונה זו בשימוש בעיקר בלוקליזציה, שבה סדר הופעתם של פרמטרים משתנה בהתאם לקונבנציה התלויה בשפה.
במערכת ההפעלה Microsoft Windows, התמיכה בתכונה זו ממומשת בפונקציה נפרדת, printf_p.
מפרט פורמט שומרי המקום > שדה דגלים

שדה הדגלים יכול להיות אפס או יותר (בכל סדר) מהתווים הבאים:
התו מינוס (-) משמש ליישור לשמאל של הפלט של שומר המקום (ברירת המחדל היא ליישר לימין).
התו פלוס (+) משמש להוספת פלוס לפני מספרים חיוביים. ברירת המחדל היא להוסיף מינוס לפני מספרים שליליים ולהשאיר מספרים חיוביים ללא סימן מקדים.
התו רווח () משמש להוספת רווח לפני מספרים חיוביים. ברירת המחדל היא לא להוסיף דבר לפני מספרים חיוביים. כאשר נעשה שימוש בתו זה יחד עם תו פלוס, תו פלוס גובר ויודפס פלוס לפני מספרים חיוביים.
התו אפס (0) משמש לריפוד מספרים באפסים מובילים לפני המספר, כאשר הוגדר רוחב לשדה. ברירת המחדל מרפדת ברווחים. לשם המחשה, printf("%4X",3) תייצר " 3" ואילו printf("%04X",3) תייצר "0003".
התו אפוסטרוף (') משמש להוספת תווים מפרידים לאחר שלוש ספרות (כגון 1,000 במקום 1000 שיודפס בברירת המחדל).
התו סולמית (#) משמש למטרות שונות בטיפוסי נתונים שונים. בטיפוסים המסומנים עם g ו-G, לא מוסרים אפסים לאחר הנקודה העשרונית. בטיפוסים המסומנים עם f, F, e, E, g, G הפלט תמיד יכיל נקודה עשרונית. עבור הטיפוסים המסומנים עם o, x, X הטקסט 0, 0x, 0X יופיע לפני מספרים שאינם אפס.
מפרט פורמט שומרי המקום > שדה רוחב

שדה הרוחב מציין מספר מינימלי של תווים לפלט, והוא משמש בדרך כלל לרפד שדות ברוחב קבוע בפלט עבור טבלאות, שם העמודות יהיו צרות יותר אילולי הריפוד. השדה אינו גורם לקיצוץ של שדות גדולים מרוחב השדה שצוין.
ניתן להשמיט את שדה הרוחב, או לספק בו ערך מספרי שלם, או ערך דינמי אשר מועבר כארגומנט נוסף, כאשר מסומן באמצעות כוכבית. לדוגמה, printf("%*d", 5, 10) יביא להדפסה של 10, ברוחב כולל של 5 תווים.
אף על פי שאינו חלק משדה הרוחב, אפס מוביל מתפרש כדגל ריפוד האפס שהוזכר לעיל, וערך שלילי מטופל כערך החיובי יחד עם היישור לשמאל שהוזכר גם כן למעלה.
מפרט פורמט שומרי המקום > שדה דיוק

שדה הדיוק מציין בדרך כלל מגבלת מקסימום על הפלט, בהתאם לטיפוס המסוים. עבור טיפוסים מסוג נקודה צפה, הוא מציין את מספר הספרות מימין לנקודה העשרונית אליו יש לעגל. עבור טיפוס המחרוזת, הוא מגביל את מספר התווים שיש להדפיס, ולאחר מכן המחרוזת נחתכת.
ניתן להשמיט את שדה הדיוק, או להזין ערך מספרי שלם, או ערך דינמי אשר מועבר כארגומנט נוסף כאשר מסומן באמצעות כוכבית. לדוגמה, printf("%.*s", 3, "abcdef") יודפס כ- abc .